Nesecret

Comunicat de presa

Casa Judeteana de Pensii Neamt anunta ca pentru a paisprezecea serie de tratament balnear pentru anul 2025, care incepe cu data de 01 octombrie 2025, CJP Neamt a primit un numar de 170 bilete de tratament, fiind alocate automat 154 bilete in urmatoarele statiuni: Covasna, Baltatesti, Amara, Caciulata, Eforie Nord, Felix, Herculane, Lacu Sarat, 1Mai – Oradea, Mangalia, Nicolina, Neptun, Tg.Ocna, Saturn, Sarata Monteoru, Tusnad, Vatra Dornei, ramanand disponibile 16 bilete nealocate pentru statiunile: Amara (7 bilete), Buzias (2 bilete), Neptun (2 bilete), Sarata Monteoru (1 bilet), Caciulata (4 bilete).

Lista cererilor aprobate poate fi verificata atat la sediile Casei Judetene de Pensii Neamt din Piatra Neamt si Roman, cat si pe pagina de internet a institutiei <https://www.pensiineamt.ro/bilete-de-tratament/>. De asemenea, pe pagina de internet se regasesc afisate si cererile neaprobate care au intrat in verificare pentru acesta serie – conform optiunilor exprimate de catre solicitanti.

Reamintim ca **ridicarea biletelor de tratament balnear alocate** se va realiza **numai dupa informarea telefonica,** la data stabilita, de luni pana vineri, intre orele 8.30 – 13.00. Informatii privind modul de acordare al biletele de tratament pot fi solicitate și telefonic la numarul de telefon 0233.211353 sau la **adresa de e-mail:** maria.diaconu@cnpp.ro

Precizam ca pana la aceasta data, la CJP Neamt sunt inregistrate 4763 de cereri de acordare a unui bilet de tratament balnear pentru anul 2025, pentru primele treisprezece serii de tratament balnear, fiind valorificate pana la aceasta data un numar de 2094 bilete de tratament.

Reamintim ca prin H.G. nr.62/2025 a fost stabilit numarul de bilete de tratament balnear pentru anul 2025, modul de acordare, de distribuire şi de decontare al acestora.

Astfel, pentru anul 2025 va fi asigurat in unitaţile de tratament balnear proprietate a Casei Naţionale de Pensii Publice un numar maxim de 60.420 de locuri la tratament balnear, ce vor fi repartizate pe maximum 18 serii de trimitere. La acest numar de bilete se adauga numarul biletelor de tratament balnear contractat cu alti operatori economici intersati. Numarul de locuri contractate va fi anuntat de catre CNPP, dupa finalizarea procedurilor de licitatie publica.

Biletele de tratament balnear vor fi repartizate/alocate la unitaţile de tratament administrate de Societatea de Tratament Balnear şi Recuperare a Capacitaţii de Munca “TBRCM” SA, la care CNPP este acţionar unic. In completare, dupa epuizarea acestora, se vor repartiza/aloca bilete la celelalte unitaţi de tratament balnear, cu care CNPP a incheiat contracte subsecvente in baza acordurilor – cadru atribuite in anul 2025.

Precizam ca prin Ordinul nr.118/13.02.2025 al Presedintelui CNPP s-au aprobat Criteriile de acordare a biletelor de tratament prin sistemul organizat si administrat de Casa Nationala de Pensii Publice.

Reamintim ca pentru a se inscrie in vederea obtinerii unui bilet de tratament, potentialul beneficiar trebuie sa depuna la sediul casei teritoriale de pensii, cu cel putin 30 de zile inainte de prima luna din perioada in care se solicita sejurul, **doar cererea tip** – formularul aprobat prevazut de Anexa nr.1 la Criterii, completat individual de fiecare solicitant, cu toate elementele prevazute de document, **urmand ca restul documentelor** (carte de identitate, bilet de trimitere de la medical de familie, si acolo unde este cazul: cupon pensie din luna anterioara eliberarii biletului, adeverinta angajator cu venitul brut realizat pe ultimele 3 luni, certificate de handicap, decizie medicala cu programul recuperatoriu) **sa fie atasate cererii la momentul eliberarii biletului**.

Serviciul Comunicare, Relatii Publice si Informatica